open-index/open-wikipedia-markdown huggingface dataset:
תאמר סליי

**תאמר יוליסס סליי** (באנגלית: **Tamar Ulysses Slay**; נולד ב-2 באפריל 1980 בקלי שבמערב וירג'יניה) הוא כדורסלן עבר אמריקאי ששיחק כקלע. גובהו 2.05 מטרים

## קריירה
סליי התחיל את הקריירה שלו כשחקן בעמדת הגארד באוניברסיטת מרשל בארצות הברית, לאחר מכן נרשם לדראפט ה-NBA ונבחר במקום ה-54 בסיבוב השני של הדראפט על ידי ניו ג'רזי נטס בשנת 2002.

סליי שיחק בעונת הבכורה שלו, עונת 2002/03, 36 משחקים בהם הציג ממוצעים של 2.6 נקודות 0.9 ריבאונדים ו-0.4 אסיסטים למשחק בממוצע. לאחר מכן בעונתו השנייה במדי ה"נטס" הציג סליי ממוצעים של 2.4 נקודת למשחק 1.1 ריבאונדים ו-0.6 אסיסטים למשחק בממוצע במשך 22 המשחקים שבהם שותף. בעונת 2004/05 עבר סליי לקבוצת שארלוט בובקאטס, לאחר דראפט ההרחבה, שבה שותף ב-8 משחקים והציג יכולת טובה יחסית לשנתיים שבהן שיחק בניו ג'רזי, וסיים את העונה עם ממוצעים של 3.5 נקודות למשחק, 1.8 ריבאונדים ו-0.4 אסיסטים.

לאחר העונה שבה שיחק בשארלוט עבר סליי לשחק באירופה וחתם בהפועל ירושלים. אף על פי שבמשך כל שנותיו ב-NBA תפקד סליי בעמדת קלע (הגארד עמדה 2), בירושלים הוא נאלץ לשחק סמול פורוורד (עמדה 3) . לאחר סוף העונה סליי הוחתם על חוזה לעונה נוספת. אך בסוף חודש דצמבר 2006 הוחלט לשחררו מן הקבוצה. ב-4 בינואר 2007 חתם בקבוצת הבייקרספילד ג'אם מליגת הפיתוח של ה-NBA, אך בהמשך השנה עבר לשחק בקבוצת קאפו ד'אורלנדו מסרייה א'. ב-21 ביולי 2008 חתם בקבוצת אבלינו גם היא מהליגה האיטלקית הבכירה, איתה שיחק גם במסגרת היורוליג מול מכבי תל אביב. ביולי 2009 חתם בקבוצת פיסטויה. בחודש אוגוסט 2010 חתם סליי עם קבוצה שלישית מאיטליה, אומאנה ונציה.

באוגוסט 2012 הצטרף לסוטור מונטגרנרו, באוגוסט 2013, הוא חתם על עסקה לשנה אחת עם ברשה לאונסה ובסיום העונה פרש ממשחק פעיל.

## קישורים חיצוניים

## הערות שוליים

קטגוריה:אמריקאים ילידי וירג'יניה המערבית
קטגוריה:כדורסלני אוניברסיטת מארשל
קטגוריה:כדורסלני ניו ג'רזי נטס
קטגוריה:כדורסלני שארלוט בובקאטס
קטגוריה:כדורסלני הפועל ירושלים
קטגוריה:כדורסלני בייקרספילד ג'אם
קטגוריה:כדורסלני קאפו ד'אורלנדו
קטגוריה:כדורסלני אבלינו
קטגוריה:כדורסלני ונציה
קטגוריה:כדורסלני פיסטויה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של ניו ג'רזי נטס
קטגוריה:וירג'יניה המערבית: כדורסלנים
קטגוריה:אמריקאים שנולדו ב-1980
אובך

שמאל|ממוזער|250px|אובך בראשון לציון, דצמבר 2010
**אובך** הוא תופעה בה נמצאים חלקיקים שונים כמו גרגרי חול ואבק באוויר ואף מיקרופלסטיק ומקשים על הראייה והנשימה. תופעה זו מתרחשת כאשר שכבת אוויר יציבה בשם אינוורסיה מונעת מן האובך לעלות למעלה ולהתפשט, לכן הוא נשאר בשכבות נמוכות יחסית. כאשר שכבה זו נמצאת החלקיקים השונים מצטברים ויוצרים ענן מזוהם. האינוורסיה היא שכבה נמוכה, ולכן, כדי להפחית את האובך מפעלים בונים את ארובתם בגובה רב על מנת שהעשן יעבור את גובה האינוורסיה. בנוסף, האובך עשוי להגיע עם זרמי אוויר מדבריים. לדוגמה, במדינה כמו ישראל, זרמי אוויר מדבריים עשויים להגיע ממצרים (מדבר סהרה), ירדן, ערב הסעודית ועוד. האוויר עם החול מגיע ושוקע בישראל עד אשר מגיע גשם או השתנות שכבת האינוורסיה.
## גלריה

קובץ:HazeAmpangKualaLumpur.JPG|שמאל|ממוזער|250px|אובך מעל קואלה לומפור, מלזיה
קובץ:HazeGolan.jpg|שמאל|ממוזער|250px|אובך בבסיס צבאי ברמת הגולן
קובץ:Great mosque of Ramla.JPG|250px|ממוזער|ימין|המסגד הגדול ברמלה באובך הגדול, 8 בספטמבר 2015


## ראו גם
* סופת חול
* ערפיח

## קישורים חיצוניים

* 
* 
* 
* 
* 

## הערות שוליים

קטגוריה:מטאורולוגיה
קטגוריה:זיהום אוויר
טיסה 240 של מאלב

**טיסה MA240 של מאלב** הייתה טיסה מסחרית של חברת התעופה ההונגרית מאלב, נתיבי אוויר הונגריים, משדה התעופה הבינלאומי בודפשט-פריהדי לשדה התעופה הבינלאומי בביירות, בלילה של 30 בספטמבר 1975. מטוס הטופולב Tu-154 נפל לים סמוך לחוף הלבנוני. על סיפון המטוס היו עשרה אנשי צוות הונגריים וחמישים נוסעים, רובם מסקנדינביה. איש מהנוסעים ואנשי הצוות לא שרד את ההתרסקות.

## רקע
בתקופה זו נמנעו רוב חברות התעופה מלטוס לביירות עקב המצב ההפכפך במזרח התיכון. שדה התעופה בביירות נפגע מאש ארטילריה שבוע לפני האירוע. על אף שמאלב השעתה את הקו לביירות באופן זמני בתחילת 1975, נפתח הקו מחדש בתוך זמן קצר כדי לעזור למדינות ערב, ובמיוחד לפלסטינים, לשמור על קשר, בהתאם למדיניות הפרו-ערבית של הגוש הסובייטי. תפוסת המטוס הייתה קטנה מחצי.

## ההתרסקות
המטוס נעלם ממסך המכ"ם מבלי ששידר אות מצוקה, שניות ספורות לאחר הסדרת אישור נחיתה מנמל התעופה בביירות. מספר עדים בלתי תלויים דיווחו שראו כדור אש, והועלתה סברה כי סיבת הפיצוץ הייתה אירוע חיצוני של פגיעת טיל, ולא התפוצצות פצצה על סיפון המטוס.

## לאחר האירוע
הממשלה הקומוניסטית ההונגרית לא דרשה לחקור את האירוע, ובהתבסס על הסברה כי מדובר בתאונה אווירית, פיצתה את הנפגעים. לא נערך חיפוש אחר שרידיו השקועים של המטוס ואחר הקופסה השחורה בשל הסיטואציה הפוליטית הלא יציבה בלבנון, ולפי ההסבר הרשמי, גם עקב הקושי הטכני לחלץ את חלקיו מעומק של 1,000 מטר. המקרה נשכח מהתודעה הציבורית, אך זכה להתעניינות מחודשת לרגל יום השנה ה-25 לאירוע.

בסרט תיעודי ששודר בשנת 2004 בטלוויזיה ההונגרית הועלתה טענה ממקור שביקש לשמור על אנונימיות, לפיה תחנת מכ"ם של חיל האוויר המלכותי באקרוטירי שבקפריסין הבחינה כי המטוס הופל על ידי טיל אוויר-אוויר שנורה ממטוס אחר. עם זאת, חיל האוויר המלכותי הכחיש במסמך רשמי את טענות אלה. בעקבות תעלומת התרסקות המטוס צצו השערות לפיהן חיל האוויר הישראלי היה מעורב בהפלתו, בשל אחד מהמניעים הבאים:

* לכאורה נשא המטוס ארבעה טון של תחמושת ונשק קל מסוג רוס"ר AK-47 שיועדו למאבק המזוין הפלסטיני.
* משלחת בדרג בינוני-גבוה של עשרה נציגים פלסטינים אמורה הייתה לעלות על סיפון המטוס בדרכה לביירות, אך איחרה את ההמראה בכמה דקות. לפי סברה זו המטוס הופל על מנת להתנקש בחיי חברי המשלחת, וההתנקשות לא בוטלה עקב כשל מודיעיני.

המצדדים בתיאורית המעורבות הישראלית באירוע טוענים כי גם כיום נמנעת ממשלת הונגריה מלחקור את האירוע בשל חשש לפגיעה בהשקעות הישראליות בהונגריה.

## קישורים חיצוניים
*The Lost Aircraft - Malev 240 באתר Airliners.net
* 
*
מאלב
קטגוריה:תקריות ואסונות תעופה במעורבות מטוסי טופולב
קטגוריה:תאוריות קשר
קטגוריה:תקריות ואסונות תעופה ב-1975
קטגוריה:הונגריה: תעופה
קטגוריה:התרסקות כלי טיס בים התיכון
אלן לואיז וילסון

**אלן לואיז אקסון וילסון** (באנגלית: **Ellen Louise Axson Wilson**; 15 במאי 1860 – 6 באוגוסט 1914) הייתה אשתו הראשונה של נשיא ארצות הברית וודרו וילסון והגברת הראשונה של ארצות הברית משנת 1913 ועד מותה.

## ביוגרפיה
אלן לואיז אקסון נולדה ברום שבמדינת ג'ורג'יה למשפחת הכומר הפרסביטרי ס. אי. אקסון (S.E. Axson). תומאס וודרו וילסון פגש אותה לראשונה בהיותו בן שש ובהיותה תינוקת.

בשנת 1883 בהיותו עורך דין שב וילסון לבקר את משפחת הכומר אקסון ופגש שוב את "אלי לו" והם התאהבו. בני הזוג נישאו בשנת 1885 מאחר שאלן סירבה לעזוב את אביה שהיה שרוי באבל בשל מות אימה.

לאחר נישואיהם עבר וילסון ללמד במכללת ברין מאר  ובני הזוג התגוררו בקמפוס המכללה. אלן שבה לעיר הולדתה בג'ורג'יה ללדת את בתה מרגרט בשנת 1886 ואת ג'סי בשנת 1887, אולם בתם השלישית, אלינור, נולדה בקונטיקט, עת התגוררו בני הזוג באוניברסיטת וסליאן שם לימד וילסון.

אלן למדה אומנות בניו יורק החל משנת 1890 למשך זמן קצר.

בעת מגוריה בבית הלבן, בשנת 1913, נבנה עבורה סטודיו לציור עם חלון בתקרה על מנת לאפשר לה לצייר בחדר המואר באור טבעי.

אלן אף יזמה אירועים בהם נכחו הנשיא ומחוקקים בעלי השפעה - אירועים שהביאו להסכמה על חקיקת חוקים שונים.

בהיות אלן צאצאית למשפחת בעלי מטעים ובעלי עבדים מג'ורג'יה, השקיעה אלן את מרצה ואת מעמדה בשיפור תנאי המגורים של השחורים בוושינגטון, שהתגוררו בשכונות עוני ובתנאים קשים ביותר.

ביקוריה בשכונות העוני (ביקורים בהם נכחה התקשורות ואף אנשי הקונגרס) הביאו להגברת המודעות לבעיות השחורים בעיר. מותה של אלן אף החיש את החוק שהיא פעלה להעברתו הדואג לזכויות השחורים ולשיפור מעמדם.

אלן נפטרה ב-6 באוגוסט 1914 מדלקת בכליות (מחלת ברייט)  ונקברה בעיר הולדתה.

ביום שקדם למותה ביקשה אלן מבעלה שלא יישאר אלמן, ושימצא במהרה אישה, ואכן בשנת 1915 נשא הנשיא לאישה את אדית בולינג וילסון.

## קישורים חיצוניים

* ביוגרפיה באתר הבית הלבן.
* ביוגרפיה באתר הספרייה של הגברות הראשונות
* 
* 

קטגוריה:אמריקאים ילידי ג'ורג'יה
קטגוריה:הגברות הראשונות של ארצות הברית
קטגוריה:וודרו וילסון
קטגוריה:אמריקאיות שנולדו ב-1860
קטגוריה:אמריקאים שנולדו ב-1860
קטגוריה:אמריקאיות שנפטרו ב-1914
קטגוריה:אמריקאים שנפטרו ב-1914
אגדות האחים גרים (אנימה)

**אגדות האחים גרים** (ביפנית: **グリム名作劇場**, באנגלית: **Grimm Masterpiece Theatre**) היא סדרת אנימה יפנית בת 46 פרקים, שהופקה לטלוויזיה ב-1987, למשך שתי עונות, בהשראת "מעשיות האחים גרים".

בישראל, הסדרה שודרה בערוץ 2 הניסיוני, בערוץ הילדים, ובשידורים חוזרים גם בערוץ ג'וניור.

## רקע
באמצע שנות ה-80 החליט תאגיד Nippon Animation להפיק סדרת טלוויזיה על פי אגדות העם הידועות של האחים גרים. הם בחרו בבמאי פומיו קורקאווה, והוא בחר 24 סיפורים, חלקם מפורסמים וחלקם פחות ידועים, כדי לבסס עליהם סדרת אנימה. בין האגדות שנבחרו; שלגיה, עמי ותמי, נסיך צפרדע, כיפה אדומה, החתול במגפיים, כחול הזקן, היפהפייה הנרדמת, סינדרלה, היפה והחיה, רפונזל ועוץ לי גוץ לי.

בשנת 2007, הפיצה חברת "פליי רקורדס קידס" מבחר פרקים מסדרת הטלוויזיה עם הדיבוב המקורי בהוצאת DVD מחודשת, כאשר בכל דיסק 2 פרקים.

### עונה ראשונה
העונה הראשונה שודרה בערוץ 2 הנסיוני מ-21 באוקטובר 1987 עד 22 בנובמבר 1987 והיו בה 24 פרקים.
הפרקים מסודרים, לפי סדר שידורם המקורי בטלוויזיה.
* המוזיקאים מברמן
* עמי ותמי
* נסיך צפרדע (שני חלקים)
* כיפה אדומה
* היפה והחיה
* אווז הזהב
* החתול במגפיים (שני חלקים)
* שלגונית ואדמונית
* שלגיה (ארבעה חלקים)
* ששת ההרפתקנים
* מעיין החיים
* כחול הזקן
* ג'ורינדה וג'ורינגל
* היפהפייה הנרדמת
* הסולטן הזקן
* המלך אפור הזקן
* השטן וסבתו
* סינדרלה (שני חלקים)

### עונה שנייה
בעקבות הצלחת הסדרה הופקה לה עונה שנייה בת 22 פרקים, עם סיפורים נוספים שליקטו האחים גרים.
הפרקים מסודרים לפי סדר שידורם המקורי בטלוויזיה.
* כדור הבדולח
*נישואיה של גברת שועלה
*הזמיר המרקד ומקפץ
* כרוב החמור
*רפונזל
*הזקנה ביער
*גבעת הקברים
*הזאב והשועל
*אמא הולה
*ששת הברבורים
*כל מיני פרוות
*אח ואחות
*האחים המוצלחים
*הרוח בבקבוק
*תנור הברזל
* איש הדב
* הארנב והקיפוד
*איש הברזל
* נעלי ריקוד
* החייט
* הגדרון והדוב
*עוץ לי גוץ לי
* בתולת הים
*סנדק המוות

## ראו גם

* "סימסאלה גרים"

## קישורים חיצוניים

* כל פרקי הסדרה, באתר יוטיוב

קטגוריה:סדרות אנימה
קטגוריה:סדרות אנימה משנות ה-1980
קטגוריה:ערוץ ג'וניור: תוכניות רכש
קטגוריה:ערוץ 2 הניסיוני: תוכניות וסדרות רכש
קטגוריה:ניפון אולפני אנימציה: סדרות אנימה המבוססות על ספרות קלאסית
קטגוריה:סבן אנטרטיינמנט: תוכניות וסדרות
קטגוריה:סדרות אנימה לילדים צעירים
קטגוריה:יצירות עיבוד של מעשיות האחים גרים
קטגוריה:סדרות טלוויזיה יפניות שעלו לשידור בשנת 1987
DJ Yella

**DJ Yella** הוא כינויו של **אנטואן קראבי** (נולד ב-11 בדצמבר 1967 בקומפטון, לוס אנג'לס), ראפר ודיג'יי בעבר של להקת ה-World Class Wreckin' Cru ויותר מאוחר של להקת הראפ המצליחה N.W.A. הוא שאל את שמו ממועדון ה"טום טום" - מר. יאלוו.

## קריירה מוזיקלית
קראבי ידע לנגן בתופים והיה מושפע מתקליטנים כמו DJ גרנדמאסטר פלאש.

ב-1983 חבר קראבי לאנדרה יאנג, המכונה ד"ר דרה ויחד עם לונזו, בעל מועדון ריקודים ברובע קומפטון וקלי-אנ-טל, הקימו השלושה את להקת ה-World Class Wreckin' Cru שניגנה אולד סקול ראפ ומוזיקת טכנו. 

בשנת 1986 הלהקה התפרקה בשל בעיות כלכליות.

### הקריירה ב-N.W.A

ד"ר דרה, Eazy-E ואייס קיוב שהגיע מלהקה קטנה בשם C.I.A וצורף בשל כישרונו לכתיבת שירים, החליטו להקים להקה ומאוחר יותר צירפו גם את קראבי שיעבוד על מנגינה לשיר של קיוב הנקרא "Boyz-n-The Hood". הלהקה, שטרם בחרה שם, צירפה אליה גם את הראפר The D.O.C. שהתפרסם כחבר בלהקת הראפ הקטנה והמצליחה מטקסס, The Fila Fresh Crew. לבסוף הוחלט לקרוא ללהקה N.W.A וב-1987 הם הוציאו אלבום בשם N.W.A. and the Posse שלא הצליח. יותר מאוחר צורף ללהקה MC Ren.

ב-1988–1989 הלהקה הצליחה מאוד עם האלבומים Straight Outta Compton, שנחשב לאחד מאלבומי הראפ הטובים ביותר של כל הזמנים, ו-Eazy-Duz-It של Eazy-E. 

קראבי לא היה דמות בולטת בלהקה והוזכר בשירים רק כאחד שמתחיל קצבים שונים של מוזיקה. באוגוסט 1991 התפרקה הלהקה בשל בעיות כלכליות.

ב-1995 מת Eazy-E מאיידס וקראבי היה היחיד מחברי הלהקה שהגיע ללווייתו. ב-1996 הוציא קראבי את אלבומו הראשון כזמר יחיד, One Mo Nigga To Go, שהוקדש ל-Eazy-E. מאז נפסקה לחלוטין הקריירה המוזיקלית שלו

## הימים שאחרי הלהקה
ב-1992, בזמן שמרבית חברי להקתו לשעבר פתחו בקריירות ראפ מצליחות, נהיה קראבי במאי סרטים פורנוגרפיים.

## קישורים חיצוניים

* 

* 

קטגוריה:חברי היכל התהילה של הרוק אנד רול
קטגוריה:ראפרים אמריקאים
קטגוריה:תקליטנים אמריקאים
קטגוריה:מפיקי היפ הופ אמריקאים
קטגוריה:אמריקאים שנולדו ב-1967
צ'פאטי

שמאל|ממוזער|250px|ארוחה הודית, מוגשת עם צ'אפאטי
שמאל|ממוזער|250px|צ'פאטי לצד קארי תפוחי אדמה ואפונה
**צ'פאטי** (בהינדי: **चपाती**) הוא אחד מסוגי הלחם הנפוצים בהודו ושכנותיה, וכן במזרח אפריקה. זהו מאפה שטוח ודק, הדומה בצורתו לפיתה דקה, לאפה או טורטייה, אשר נאפה מבצק ללא שמרים. 

בצק הצ'פאטי ההודי מבוסס על קמח מלא בטחינה דקה, קרוי "אטה" או "קמח צ'פאטי", המכיל ויטמינים מקבוצת B. 

את הצ'פאטי מכינים בשני שלבים. בשלב הראשון, קולים את הלחם על "טאווה" (סוג של סאג'; משטח מתכת כבד וקעור המונח על מקור חום, לרוב גחלים או גז). בשלב השני, קולים את הצ'פאטי ישירות על גחלים או להבה פתוחה.

הצ'פאטי משמש ל"ניגוב" האוכל, כתחליף לסכו"ם, או כעיקר הארוחה. נהוג להגיש את הצ'פאטי חמים, ועל כן מכינים אותם בסמוך לרגע הגשת המזון.

## ראו גם
* נאן
*קולצ'ה
* המטבח ההודי

## קישורים חיצוניים

* מתכון לצ'פאטי

קטגוריה:ערכים שבהם תבנית בריטניקה אינה מתאימה
קטגוריה:סוגי לחם
קטגוריה:המטבח ההודי
קטגוריה:אוכל רחוב
קרובות

**קרובות** (**Related**) היא סדרת טלוויזיה אמריקאית מסוגת קומדיה דרמטית, שעלתה לשידור בשנת 2005 ברשת הטלוויזיה The WB, אותה יצרה התסריטאית ליז טוצ'ילו ("סקס והעיר הגדולה"). אחת מהמפיקות בפועל היא מרתה קאופמן, מיוצרי "חברים".

הסדרה המגוללת את סיפורן של ארבע אחיות ממוצא איטלקי, אשר גדלו בברוקלין ומתגוררות במנהטן.

הסדרה שודרה במשך עונה אחת ולאחר מיזוג הרשת WB לתוך CW בחרה הרשת לא להמשיך את הפקתה.

## דמויות
### דמויות ראשיות
***ג'יני** (ג'ניפר אספוזיטו)
***אן** (קיילי סנצ'ז)
***מרג'י** (ליזי קפלן)
***רוז** (לורה ברקנרידג')
***בוב ספנסר** (קאלום בלו): בעלה הבריטי של ג'יני שעובד כמהנדס תוכנה.

## קישורים חיצוניים

קטגוריה:The WB
קטגוריה:האחים וורנר: סדרות טלוויזיה
קטגוריה:סדרות טלוויזיה על אחיות
קטגוריה:תוכניות טלוויזיה שמתרחשות בניו יורק
קטגוריה:דרמות קומיות אמריקאיות
קטגוריה:סדרות טלוויזיה אמריקאיות שעלו לשידור בשנת 2005
Five to One

"**Five to One**" (בעברית: "**חמישה בשביל אחד**") הוא שיר שנכתב ובוצע בידי להקת הרוק האמריקאית הדלתות מתוך אלבומם השלישי Waiting For The Sun מ-1968. בניגוד לשירים האחרים באותו אלבום, שנימתם רגועה באופן יחסי, שיר זה עוצמתי הרבה יותר.

משמעות השיר איננה לגמרי ברורה. מילות השיר מזכירות מאבק, ומדברות על יחס של חמישה לאחד. תאוריות שונות קיימות בקשר למשמעות השיר: דור המבוגרים מול דור הצעירים; ילדי הפרחים מול אנשי הצווארון הלבן; שחורים מול לבנים. תאוריה אחרת גורסת כי מדובר על מספר ההרוגים הוייטנאמיים מול מספר ההרוגים האמריקניים במלחמת וייטנאם. ג'ים מוריסון, סולן הלהקה, טען כי השיר אינו פוליטי, ומשום כך כנראה שתאוריה זו אינה נכונה.

ככל הנשמע, היה מוריסון שיכור כלוט בעת הקלטת השיר. לקראת סוף השיר הוא משהק, מאבד את הקצב ומתבלבל במילים. כשביצעה הלהקה את השיר בהופעות חיות, בדרך כלל במחרוזת אחרי השיר Back Door Man, נהג מוריסון להוסיף ביטויים שצונזרו בגרסת האולפן של השיר.

השיר הוא אחד השירים המוכרים של להקת הדלתות, כמו גם שיר פופולרי בהופעותיהם, ולכן הוא מופיע ברוב אלבומי האוסף וההופעות של הלהקה. עם זאת, השיר לא יצא כסינגל.

בשנת 2000 השתמש זמר הראפ ג'יי זי בסמפול מהשיר כשהקליט את שירו "Takeover". מרילין מנסון ביצע גרסת כיסוי לשיר באותה שנה.

## קישורים חיצוניים

קטגוריה:שירי הדלתות
קטגוריה:שירי רוק פסיכדלי
קטגוריה:שירי מחאה
מחיר

[ממוזער|מחיר של [ירקות ופירות מוצג לראווה בשוק]]
[ממוזער|מחירון ב[קיוסק של צופי רמת גן]]

**מחיר** הוא מונח בכלכלה, המציין כמות של מוצר מסוים, הנדרשת או מוצעת בתמורה למוצר או שירות. בדרך כלל, נהוג לנקוב במחיר ביחידות מוצר מוסכמות, כמו כסף, אך מחיר יכול להיות מיוצג גם באמצעות מוצרים, סחורות ושירותים אחרים.

## סוגי מחיר

לכל מוצר יש מחיר. לרוב, נקוב מחירו של מוצר בכסף או בהילך מקובל אחר. כך, לדוגמה, מוצרים כמו ירקות, פירות, דירות למגורים, נסיעה באמצעי תחבורה, הפקדה ומשיכה של כספים, שימוש בשירותיו של עורך־דין, וכדומה – לכולם יש מחיר.

מחירם של מוצרים אינו נקוב תמיד בכסף או בהילך מקובל אחר. לעיתים, נקבע למוצר או שירות מחיר הנקוב בשירותים שהקונה נתבע או נאלץ לספק. במקרים אחרים, נדרש הקונה לשלם מחיר מסוים תמורת הימנעות המוכר מפעולה מסוימת. בתשלום מיסים, אגרות או היטלים, לדוגמה, משלם הקונה תמורת היתר שמעניק לו המוכר לבצע פעולות מסוימות (לדוגמה, לטוס לארץ אחרת) או תמורת הימנעות של המוכר מפגיעה בקונה (לדוגמה, כליאתו של אדם שלא שילם מיסים).

## קביעת המחיר

יש תאוריות שונות ביחס לגובה הנכון של מחירים. תיאורית הערך של העבודה גורסת כי לכל מוצר יש ערך המבוסס על כמות העבודה שהושקעה בייצורו. תאוריה זו הייתה מקובלת בעיקרה על הוגים חשובים ראשונים בתחום הכלכלה, כמו אדם סמית' ודייוויד ריקרדו. תאוריה זו נכשלה בהסברת תופעת פרדוקס המים והיהלום – העובדה שמים חיוניים לאדם, אך מחירם נמוך בהרבה מזה של יהלומים, שאינם חיוניים.

מ-1870 ואילך נדחתה תאוריה זו מפני תאוריות הערך השולי של מנגר, ואלרס, ג'בונס, וממשיכיהם. תאוריות אלו גרסו כי מחירו של מוצר נקבע לא על־פי העבודה שהושקעה בייצורו אלא על־פי העדפות הצרכן (לפי מנגר) או לפי סיפוק צורכי הצרכן, כפי שהם נתפשים על ידיו (לפי הכלכלה הניאו־קלאסית).

מחירו של מוצר, לפיכך, הוא תוצר של מחסור או תפישה של מחסור מצד הצרכן, המוכן לשלם סכום גבוה יותר עבור מוצר נדיר או נחשק יותר בעיניו. מנגר, פתר את פרדוקס המים והיהלום בקביעה כי מחירו של מוצר נקבע על־פי הצורך החשוב פחות (היחידה השולית) עליו יהיה הקונה מוכן לוותר אם המוצר יוצע במחיר גבוה יותר. לדוגמה, אם לאדם יש חמישה ליטרים של מים, והוא משתמש בליטר אחד כדי לשתות, בשני כדי להשקות את עציציו ובחמישי כדי לשטוף כלים, מחיר המים מבחינתו הוא מחיר הוויתור על סיפוק הצורך הנמוך ביותר בחשיבותו (שטיפת כלים). ברור כי במצב כזה, מחיר המים עבור אותו אדם יהיה נמוך ממחירו של יהלום. לעומת זאת, אדם גווע מצמא במדבר, ירצה להשתמש בליטר מים כדי לשתותו. עבורו, מחיר המים יהיה זהה לוויתור על חייו ולכן ברור כי יבחר לקנות את המים במחיר גבוה אף מזה של יהלום.

מודל קביעת המחיר לפי העדפות הצרכן (רמות הביקוש) וכמות המוצר בהתאם בשוק (רמות ההיצא) נוסח בשם מודל ה"היצע וביקוש" על ידי אלפרד מרשל בספרו עקרונות הכלכלה.

## ראו גם
* המחרה
* היצע וביקוש
* יוקר המחיה
* חוק הגנת הצרכן

## קישורים חיצוניים

* 
* 

## הערות שוליים

*
קטגוריה:כלכלה
דום מצרי

שמאל|ממוזער|200px|קבוצת עצי '''דום מצרי''' בעברונה
[250px|ממוזער|שמאל|דקלי דום בטאבה. צילום מ[מבצע עובדה, מרץ 1949]]

**דום מצרי**, או בשמו העממי **דקל הדום** (שם מדעי: *Hyphaene thebaica*), הוא מין בסוג דום. הדום המצרי הוא דקל הצומח בר באפריקה הטרופית בסודאן ובמצרים ובישראל. בישראל התפוצה הצפונית ביותר בעולם של עצים אלה (מבחינה טבעית) הוא עברונה הנמצאת בדרום הערבה כעשרים קילומטר צפונית לאילת.

שם הסוג בעברית לקוח מהשם העממי בארצות התפוצה בהודו ובאפריקה. השם המדעי משם העיר תבאי היא לוקסור במצרים העליונה. דקל הדום הוא גם עץ נוי באזור אילת ובערבה. דקל הדום הוא הסמל של חברת יטבתה

## סיווג מדעי
החוקר האנגלי הנרי בייקר טריסטראם כתב בשנת 1864 על אודות עצי דום מצרי בערבה ואולי אף בדרום ים המלח. בשנת 1970 העלה פורטדו סברה כי הדום המצרי בטאבה הוא מין חדש אותו כינה **דום סיני**. זאב וילנאי מכנה אותו באנציקלופדיה אריאל **דקל סודני**. בימנו ירד מפלס מי התהום בערבה ואת הדקלים בשמורה עברונה משקים באמצעות טפטפות.

## תיאור
הדום המצרי מתאפיין בגזע מסתעף בשונה מן הסוגים האחרים במשפחת הדקליים. גובה העץ 15 עד 20 מטר וישנם פרטים המגיעים לגובה רב יותר. העץ בעל עלים רחבים בצורת מניפה. הדום המצרי הוא עץ דו ביתי. בעצי הנקבה פירות גדולים בקוטר 5 עד 10 סנטימטר שהציפה שלהם בצבע חום והם עסיסיים. לפרחים הזכריים 6 אבקנים הנושרים אחרי הפריחה. הציפה של הפרי נאכלת באפריקה על ידי קופים. במזרח התיכון נאכלים הפירות הצעירים על ידי בני אדם והם נמכרים בשווקים.

העץ גדל לאורך חופי הנילוס, בחופי ים סוף ובחופי מפרץ אילת. הפרי צף על פני המים ונראה שהתפוצה שלו מתאימה למי הים ומי הנהרות, לכן הוא נפוץ לאורך החופים. העץ מופיע בקבוצות בגלל ניצנים צדדים (חוטרים) היוצאים מהעצים הבוגרים. הפריחה בחודשים מרץ ואפריל. יש המשתמשים בעלי העץ כדי להכין סיבים לצורך הכנת חבלים וסלים.
הדום המצרי הצפוני ביותר בעולם, נמצא בקיבוץ קטורה, אשר בערבה הדרומית שבדרום ישראל. דום מצרי הוא צמח מוגן בישראל.

## תמונות

תמונה:Doum1.jpg|שלט המורה על שמורת דקל הדום בעברונה
תמונה:Doum3.jpg|מבט כלפי צמרות העצים
תמונה:Doum5.jpg|מבט כלפי השורשים של העצים


## ראו גם
* דקליים

## לקריאה נוספת
* זאב וילנאי, **אריאל אנציקלופדיה לידיעת ארץ ישראל**, הוצאת עם עובד 1986. עמוד 1746.
* **הבריטניקה החדשה לנוער**, הוצאת ידיעות אחרונות - ספרי חמד וכתר הוצאה לאור. כרך 5 עמוד 158.
* עזריה אלון, **החי והצומח של ארץ ישראל**, משרד הביטחון – ההוצאה לאור והחברה להגנת הטבע. כרך 11 עמוד 294.

## קישורים חיצוניים

* צמחים נדירים בישראל - דום מצרי, סנונית
* שמורת דקל הדום באילת
* דום מצרי - דקל הדום, אתר קיבוץ לוטן

## הערות שוליים

קטגוריה:צפון אפריקה: עצים
קטגוריה:ארץ ישראל: דקלאים
קטגוריה:דקלאים
קטגוריה:צמחי בר בסכנת הכחדה בישראל
קטגוריה:ערכי טבע מוגנים בישראל: צמחים
זהב לבן עבודה שחורה

**זהב לבן עבודה שחורה** הוא סרט טלוויזיה דוקומנטרי בהפקת מערכת תוכנית "עובדה" עם אילנה דיין, בבימוייה של טלי שמש ששודר ביוני 2004.
## תוכן
הסרט מבקר את מפעלי ים המלח. נטען בו שכאשר החל המפעל בתהליך הפרטה הוא אמנם התחזק, אבל חילק את העובדים לשתי קבוצות עיקריות: עובדים הנהנים מזכויות ולעומתם עובדי קבלן חסרי זכויות סוציאליות שאפשר לפטרם בכל רגע. חלוקה זו השליכה על העיר דימונה ותושביה, וגרמה להתפוררות יחסים חברתיים. תהליך זה החל לפני המכירה והתעצם אחריה, בשל מיעוט מקורות הפרנסה באזור וההגמוניה של מפעלי ים המלח וחברות הקשורות אליהם, למיסוד שוק "עובדי הקבלן" באזור. בסרט רואים כיצד הם מעמיסים שקי מלח בחום של 50 מעלות, חשופים לחומרים מסוכנים, בתמורה לשכר מינימום.

רק בודדים מהפועלים, בהם יצחק ג'קי אדרי, הסכימו להיחשף למצלמה. זמן קצר לאחר הקרנת הסרט העובד (הסורר)פוטר. אחרים הסכימו לדבר בתנאי שלא יזוהו. הפועלים דיברו על משטר של פחד במפעל, איומים, חלוקת העובדים לשתי קבוצות ועוד. עוד נטען בסרט כי מדינת ישראל העבירה "במתנה" את מפעל המלח למשפחת עופר, אחת העשירות בישראל, כחלק מתהליך מכירתו שפרטיו ונסיבותיו עדיין חסויים מהציבור.

הסרט היה בין חמשת המועמדים לפרס אופיר לשנת 2005 בקטגוריית הסרט התיעודי הטוב ביותר.

## קישורים חיצוניים
* הסרט ביוטיוב

### מאמרי ביקורת על הסרט
* 
* 
* 
* 
* 
* 

## הערות שוליים

קטגוריה:סרטי 2004
קטגוריה:סרטים תיעודיים ישראליים
קטגוריה:עובדה (תוכנית טלוויזיה)
קטגוריה:סרטי טלוויזיה ישראליים
קטגוריה:סרטים ישראליים משנת 2004
קטגוריה:סרטי טלי שמש
יתוש (כלי שיט)

**יתוש** הוא כינוי למספר דגמי סירות משמר (סמ"ר), ששימשו בחיל הים הישראלי למשימות סיור במסגרת פעילות ביטחון שוטף. הסירות, תוצרת החברות יוניפלייט וברטרם שבארצות הברית, נרכשו בסוף שנות ה-60 ושימשו בעיקר לסיור במבואות הנמלים חיפה ואילת ובמשימות סיור בראש הנקרה, ימת ברדוויל, האגמים תעלת סואץ ובים המלח. עד ראשית שנות ה-80.

גוף הסירה היה עשוי מפיברגלס. חימוש הסירה כלל שני מקלעים ונשק קל. החימוש המקורי היה מקלע בראונינג 0.5 אינץ' דו קני חשמלי בסיפון הקדמי, מקלע בראונינג 0.5 אינץ' ידני ממוקם על גבי חצובה בירכתיים. חימוש נוסף היה תול"ר קרל גוסטב 84 מ"מ ("קרגו") וכמו כן רובי M16 ו-AK-47. חיל הים גיוון את החימוש והוסיף אפשרות למאג כנשק עיקרי בשליטה ידנית, חרטום וירכתיים.

שלושה דגמים עיקריים שירתו כסירות משמר וזכו לשם הגנרי "יתוש":
***צרעה** - סירת משמר. סירת ברטרם קטנה מהיתוש, מונעת באמצעות מדחפים (אין לבלבלה עם הצרעה מתוצרת חברת Safe Boats, בשימוש של יחידת סנפיר). צרעות שרתו תחת פיקוד בסיס אשדוד שרתו בזירת ים סוף מהתקופה שאחרי מלחמת ששת הימים ועד לנסיגה מסיני. לאחר הנסיגה מסיני הועברו אל ים המלח ולאחר סגירת הפעילות בים המלח הועברו למפרץ אילת. סירות "צרעה" השתתפו במבצע רביב כמלוות של נחתות הטנקים שהובילו את כח השריון אל הגדה המצרית.
***יתוש** - תוצרת חברת יוניפלייט, מונע באמצעות 2 מנועי דיזל 220 כוחות סוס הדוחפים סילון מים. היתושים שרתו תחת פיקוד בסיס אשדוד בימת ברדוויל מתחילת שנות ה-70 ועד לנסיגה מסיני, לאחר הנסיגה מסיני הועברו אל ים המלח ולאחר סגירת הפעילות בים המלח הועברו למפרץ אילת.
***נץ** - סירת משמר PBR MK II של הצבא האמריקאי שנשאה לוחמים אמריקאיים בנהרות במהלך מלחמת וייטנאם והייתה גדולה מהיתוש והצרעה. לאחר מלחמת יום הכיפורים, חיל הים רכש מספר סירות על מנת שישמשו כסירות להובלת פושטים (סירות פשיטה, ספ"ט) עבור הקומנדו הימי ויחידה 707, אולם הן הופעלו כסירות משמר בפלגת הדבורים בבסיס חיפה ומשנת 1976 גם באילת, והוצאו משירות בתחילת 1980. אחד מכלי השיט טובע במפרץ אילת, מול חוף אקווה ספורט, על מנת לשמש כאתר צלילה. אתר זה מוכר בשם "היתוש" עקב טעות שהשתרשה. סירה מדגם זה השתתפה בסרט אפוקליפסה עכשיו של הבמאי פרנסיס פורד קופולה.

## קישורים חיצוניים

* אתר warboats
* צרעה באתר עמותת חיל הים
* יתוש באתר עמותת חיל הים
* נץ באתר עמותת חיל הים
* בתיה שם-אל,	[בחיל - היתושים בסיירת הימית של אילת אינם עוקצים'''](https://beingalim.files.wordpress.com/2021/01/1975-7-beingalim.pdf	'''יחידות),	'בין גלים' יולי 1975 עמ'	18.
*  אוניות הקרב בווייטנאם Djiban Molniya ספטמבר 22 2015.

## הערות שוליים

קטגוריה:אוניות מלחמה ישראליות
קטגוריה:חרקים בתרבות
קבוצת הידית הכחולה

**קבוצת הידית הכחולה** הוא ספר ילדים שכתבה הסופרת והמתרגמת הישראלית חנה סמואל, ואייר יוסף ולטר.

הספר, שיצא בספריית הפועלים/אנקורים בשנת 1947, מספר על פליטי שואה, על מכונת לחם אבודה ועל חבורת ילדים רבת תושייה, שיוצאת למסע בילוש.

## עלילה

יאיר ורותי גרים בשכונת הדר בחיפה. הימים הם לאחר מלחמת העולם השנייה. לא מזמן הצטרפו אל משפחתם הקטנה סבא וסבתא, שניצלו מן השואה ובאו לגור עמם, ובתחילה הייתה השמחה רבה, והתוכניות לעתיד היו רבות ויפות. סבא וסבתא כתבו, שהם שולחים ארגז ובו שארית רכושם, וביקשו לשמור מכל משמר על כל החפצים שבארגז. אם יזכו, גם הם וגם הארגז, להגיע בשלום, כתבו, יהיה הכול טוב ויפה. כולם יעברו לגור בכפר, ויהיה להם בית עם גינה, וכלב ותרנגולות.

כאשר הגיע הארגז, ראו מיד שחסר בו משהו, אבל לא דאגו יותר מדי. רק כשהגיעו גם סבא וסבתא, התברר שחסר דבר חשוב מאוד - מכונת לחם, שבידית שלה החביא סבא יהלומים - תכשיטים, שסבתא קיבלה מהוריה העשירים לנישואיה. במחיר היהלומים האלה התכוונו לקנות בית בכפר לכל המשפחה ולהתחיל חיים חדשים - והנה אבדה מכונת הלחם ועמה חלום הבית וכל הכרוך בו. אבל עם כל הצער, הרי החשוב הוא שהחיים ניצלו וכולם יחד עכשיו, כך מסבירה ליאיר אמו, כשהוא מרהיב עוז לחקור לבסוף לפשר העצב שנפל על הבית, ואת מכונת הלחם והיהלומים שבה צריך פשוט לשכוח ודי.

אבל יאיר איננו חושב, שצריך לשכוח ודי. הוא מספר קודם כל לאחותו הקטנה רותי ושניהם מנסים לגייס כסף, כדי למצוא את מכונת הלחם ולקנות אותה. רותי מוצאת עבודה - להוריד את הכלב של השכנה לטיול ברחוב. יאיר מוכר את אוסף הבולים שלו - קורבן גדול ונורא - ושניהם יוצאים למסע חיפושים בחנויות חפצים משומשים וכלי בית, אך לשווא. עד שבחנות אחת הם שומעים, שאכן הייתה מכונת לחם כזאת עד לא מזמן, ובאה אישה אחת לא צעירה וכנראה לא ענייה וקנתה אותה.

יאיר הוגה תוכנית למציאת אותה אישה לא צעירה ולא ענייה - הוא מגייס את חבריו הטובים לעזרה, והחבורה נענית ברצון. הם אוספים בקבוקים ריקים ממטבחי אנשים - ומציצים בגנבה: אולי יש שם מכונת לחם? הם עוזרים למשחיז הסכינים ומבקשים כלים להשחזה - אולי יש מכונת לחם להשחיז? ואז חלה התפנית הגורלית, כששלושת הילדים שעובדים אצל מחלק הקרח מצטרפים אליהם, לאחר שהקטן שבהם איבד חלק מכספו ורותי טובת הלב, שראתה אותו בוכה מרה, נתנה לו מכסף החיסכון היקר כדי שבעל עגלת הקרח לא יכעס עליו ויפטרו מהעבודה. למען רותי, משה מוכן לכל, אפילו להילחם עם עזרא, הגדול ממנו, אם צריך. וכך קורה, שמשה הקטן, דווקא הוא, מגלה את המכונה הנכספת ואם לא די בשמחה שהביא לידידיו החדשים, הרי בעלת המכונה שהתגלתה, לאחר שהתוודעה אל משפחתם של יאיר ורותי ושמעה את כל הסיפור, גם מבטיחה לשחרר את משה מעבודתו אצל מחלק הקרח ולשלוח אותו ללמוד בבית הספר, יחד עם רותי.

## קישורים חיצוניים
* 

קטגוריה:ספרי ילדים ונוער בעברית
קטגוריה:ספרי 1947
קטגוריה:ספריית פועלים: ספרי ילדים
האצטדיון העירוני הרצליה

**האצטדיון העירוני הרצליה** המכונה מ-2015 "אצטדיון טוטו הרצליה" הוא אצטדיון כדורגל הממוקם בעיר הרצליה, ברחוב יוסף נבו, בסמוך לקניון שבעת הכוכבים והספורטק העירוני וכן סמוך למטווח האולימפי.

## היסטוריה
האצטדיון נחנך בשנת 1985, ותואר אז כאצטדיון "מפואר", תחילה בתכולה של 2,400 מקומות ישיבה ביציע בצדו המערבי של המגרש. בהמשך הורחב האצטדיון והוקמו יציעים ביתר חלקי המגרש, וכן הורחב וקורה היציע המערבי. כיום מכיל האצטדיון כ-8,100 מקומות ישיבה והוא משמש כמגרשן הביתי של קבוצות מכבי הרצליה והפועל הרצליה. היציע המרכזי הוא היציע המערבי, בו יושבים אוהדי הקבוצות המקומיות, והיציע המזרחי מיועד לאוהדי הקבוצה האורחת. גג האצטדיון שהיה מעל היציע המערבי ניזוק ופורק בחלקו בשנת 2012 והיתר פורק בתחילת 2017. בסוף 2017, שופצו היציע המערבי וחדרי ההלבשה.

בין האירועים החשובים בתולדות האצטדיון ניתן למנות את ניצחונה של נבחרת ישראל הצעירה בשנת 2006 על נבחרת צרפת בתוצאה 1:0 אשר הבטיח את העפלתה של הנבחרת לאליפות אירופה לראשונה בתולדותיה. אירוע חשוב נוסף הוא משחקה של שמשון תל אביב נגד בית"ר ירושלים במחזור שלפני האחרון בעונת 1991/2 בליגה הארצית, שהסתיים בתיקו אפס אל מול יציעים מלאים. תוצאה זו עזרה רבות לבית"ר במשימתה להעפיל בחזרה אל הליגה הלאומית, אז הליגה הראשונה, דבר שהובטח במחזור האחרון של אותה העונה.

במאי 2021, הודיעה עיריית הרצליה כי היציע המערבי באצטדיון ייסגר לחלוטין, ושאר היציעים ייסגרו עד אישור מחודש של מהנדס. הסיבה לסגירה הייתה חשש לבטיחות המבנה, לאור כך שלפי דו"ח מבקר המדינה חלקים גדולים מהאצטדיון נבנו בזמנו ללא היתר ואישורים מתאימים.

באפריל 2023 קבוצת מכבי הרצליה לא שיחקה באצטדיון, לאחר מניעה ממנה לארח משחקים בבית עקב אי התאמה לתקנים המקובלים בליגה הלאומית. באותה שנה החלו לשפץ את היציע המערבי באצטדיון במטרה להכשירו, וכן לשדרג את כל יצעי האצטדיון. לאחר זמן קצר קיבל האצטדיון אישור מהנדס בכלל היצעים, והוא נפתח מחדש.

בשנת 2025 עיריית הרצליה אישרה 6 מיליון שקלים לשדרוג האצטדיון העירוני, כולל שדרוג חדרי ההלבשה לקבוצות, חדר שופטים, תאורה, יצעי האצטדיון ומגרשי האימונים לצד האצטדיון.

## חלוקת היציעים

## גלריה

קובץ:Herzeliya stadium2.jpg|היציע המערבי שער 3
קובץ:Hlhestadi053.jpg|הכניסה ליציע המזרחי
קובץ:Herzeliya stadium4.jpg|היציע הצפוני שער 7
קובץ:Hlhestadi026.jpg|חזית האצטדיון כפי שהיא נראית מפארק הרצליה
קובץ:Southgate4herzliyastadium.png|היציע הדרומי שער 4


## קישורים חיצוניים

## הערות שוליים

קטגוריה:מכבי הרצליה
הרצליה
קטגוריה:הרצליה: אצטדיונים ומתקני ספורט
אירסה

**אירסה** (Iressa) או בשמה הגנרי **גפיטיניב** (gefitinib) היא תכשיר אנטי סרטני המיועד לטיפול בחולי סרטן הריאות של תאים לא קטנים (NSCLC). התכשיר אושר לשימוש כתרופה במאי 2003 לטיפול ב-NSCLC, אך ב-17 ביוני 2005 בעקבות תוצאות ניסוי קליני שלב 3, שהוכיח כי התרופה אינה מאריכה את חיי החולים הנוטלים אותה, בוטל רישיון התרופה והיא הורדה מן המדפים.

התכשיר מיוצר בחברת AstraZeneca ויעילותו בשילוב עם טיפולים שונים נבחנת בניסויים קליניים.

## מנגנון ביולוגי
אירסה הנקשרת באופן סלקטיבי לאזור הטירוזין קינז של החלבון EGFR (נקרא גם ErbB-1 או HER-1) ובכך מונעת קשירת ATP וזירחון עצמי (אוטופוספורילציה) של החלבון. מאחר שהזירחון חיוני להעברת סיגנל על ידי החלבון לפנים התא, התרופה מעכבת את מסלול העברת הסיגנל של EGFR.

נמצא כי החלבון EGFR מעודד את גידולם של רוב סוגי הסרטן מסוג קרצינומה כגון סרטן הריאה, סרטן השד, סרטן הערמונית וסרטן השחלות. עיכוב פעילות טירוזין קינז על ידי אירסה מעכבת את גידול התאים המכילים את החלבון ובכך מאריך את חיי החולה.

## התוויה רפואית
ימין|150px
נכון לשנת 2021, אירסה מאושרת אך ורק לשימושם של חולי NSCLC במצב מקומי מתקדם או גרורתי, אשר קיבלו בעבר טיפול כימותרפי אחר שנכשל, שהחלו להשתמש באירסה לפני שהוצאה מן השוק, ושהרופא המטפל בהם הצהיר כי לטיפול השפעה חיובית על החולה. בנוסף, אירסה נבדקת במספר ניסויים קליניים כדי למצוא את יעילותה לסוגים אחרים של סרטן.

אירסה היא מעכב ה-EGFR הסלקטיבי הראשון שנכנס לטיפול סדיר ועם הוצאתו לשוק נחשב להבטחה בתחום הטיפולים האנטי סרטניים, אלא שניסויים קליניים מאוחרים יותר הוכיחו כי אין יתרון שרידותי למשתמשים באירסה. ארלוטניב (טרסבה) היא תרופה אחרת המעכבת את פעילות הקינז של EGFR במנגנון דומה לאירסה, ברוב העולם טרסבה מחליפה את האירסה כטיפול קו שני בחולי NSCLC.

אירסה ניתנת בצורת כדור במינון 250 מ"ג להמסה בתוך נוזל. 

## קישורים חיצוניים

* 

## הערות שוליים

קטגוריה:תרופות לטיפול בגידולים
קטגוריה:תרופות לפי א'-ב'
תשבץ פסיפס

ממוזער|שמאל|350px|תשבץ פסיפס
**תשבץ פסיפס** הוא תשבץ בו המספרים, המפנים להגדרות, משובצים בתוך התשבץ לסירוגין, כמו המשבצות בלוח שחמט, משבצת ריקה, משבצת הכוללת מספר, שוב משבצת לבנה וכך הלאה. המשבצות הנמצאות בשולי התשבץ הן תמיד משבצות לבנות. המראה של התשבץ, המזכיר פסיפס אבן, הוא מקור השם "תשבץ פסיפס" או בקיצור "**פסיפס**". מסגרות של תשבצי פסיפס הן בצורת ריבוע או מעוין שזוויותיו ישרות ומספר המשבצות מהווה ריבוע של מספר המשבצות המצויות על צלע המסגרת.

את המילים (תמיד בנות 4 אותיות), הנדרשות על פי ההגדרות, צריך לשבץ מסביב למספר ההגדרה, בדרך כלל בניגוד לכיוון השעון. ב-4 פינות התשבץ מוצבות 4 אותיות, א', ב', ג' ו-ד' ובסופה של כל הגדרה מופיעה אחת מהאותיות האלה ומטרתה להצביע על המשבצת ממנה יתחיל הפותר לרשום את אותיות המילה המבוקשת. לדוגמה, אם הגדרה מספר 1 של התשבץ המוצב, כאן, משמאל, תהיה "רגש חיובי חזק (ג)", התשובה אמורה להיות "אהבה" והאותיות ישובצו מסביב למספר 1, כשהאות הראשונה של המילה אהבה תהיה במשבצת הפונה לכיוון ג' (למטה), השנייה במשבצת הפונה לכיוון ד', השלישית במשבצת הפונה לכיוון א' והרביעית במשבצת הפונה לכיוון ב'.

בתשבץ פסיפס אין נקודות שחורות, פרט למשבצות התפוסות על ידי המספרים. אם מחבר הפסיפס רוצה להכביד על הפותרים, הוא יכול להימנע מהצבת האותיות המצביעות על המשבצת ממנה מתחילים לרשום ולהשאיר לפותר את משימת איתורה.

## פסיפס אריתמטי
תשבץ פסיפס יכול לשמש כבסיס לתשבץ פעולות חשבוניות. במקרה כזה יוחלפו המספרים של ההגדרות באותיות ובתוך המשבצות הלבנות ישובצו מספרים (תמיד בני 4 ספרות) שיהוו פתרון לשורת פעולות חשבוניות המוצבות במקום ההגדרות. לדוגמה: אם ההגדרה היא: =12000:2:3 והתשובה, 2000, תשובץ בתוך הפסיפס.

פ
סוס (אלבום)

**סוס** הוא אלבום הבכורה של הזמר-יוצר הישראלי יהלי סובול, שיצא ב-1999 בהוצאת הד ארצי. סובול כתב את כל המילים והלחנים והפיק את האלבום מוזיקלית יחד עם אורן לוטנברג.

## רקע

לאחר התפרקותה של "מוניקה סקס" בניו יורק, חזר סובול לארץ אך מייד לאחר מכן נסע ללונדון. לאחר שנה בלונדון חזר לארץ ב-1998 להקליט שירים חדשים פרי עטו ביחד עם אורן לוטנברג (שגם הפיק מוזיקלית את האלבום ביחד עם סובול), פיטר רוט ויובל קיינר שעזרו בעיבוד השירים.

האלבום "סוס" יצא ב-1999 בהפקתם (בפועל) של חיים שמש ודני מקוב מסאנשיין רקורדס. השירים "לא יכול בלי זה", "גבוה", "הודעות" (בדואט עם מלאני פרס) ו"אל תנדנד את הסירה" זכו להצלחה גדולה ברדיו.

## רשימת השירים באלבום
כל השירים נכתבו והולחנו על ידי יהלי סובול.
#אל תנדנד את הסירה (3:58)
#סוס (2:41)
#הודעות (עם מלאני פרס) (3:22)
#היא נהנתה (3:22)
#אין לי אחיזה (1:32)
#גבוה (3:01)
#לא יכול בלי זה (3:12)
#דנה (2:13)
#יש לי סיפור איתה (1:42)
#עצור (3:14)
#לילה בשדירה (עם אלמה מושונוב) (4:01)
#המזל (3:31)

## משתתפים
*יהלי סובול- שירה, גיטרות, עיבודים, הפקה מוזיקלית
*אורן לוטנברג- גיטרות, עיבודים, הפקה מוזיקלית
*פיטר רוט- גיטרות, בס, קולות, עיבודים
*יובל קיינר- תופים וכלי הקשה, עיבודים
*זוהר פרסקו- כלי הקשה
*שם טוב לוי- חלילית וחליל
*מלאני פרס- קולות רקע
*אלמה מושונוב- קולות רקע
*דני מקוב- טמבורין, הפקה
*חיים שמש- מפיק

## קישורים חיצוניים

* '''סוס''' במומה

קטגוריה:אלבומי בכורה מ-1999
קטגוריה:אלבומי יהלי סובול
קטגוריה:אלבומים בעברית
קטגוריה:אלבומי רוק ישראליים
ג'ואן פלורייט

[ממוזער|ג'ואן פלורייט (מימין) עם [אנג'לה לנסברי בהפקה בברודוויי של המחזה "טעם של דבש"]]
**ג'ואן פלורייט** (באנגלית: **Joan Plowright**; 28 באוקטובר 1929 – 16 בינואר 2025) הייתה שחקנית קולנוע אנגלייה.

במהלך קריירה של שישה עשורים זכתה פלורייט בין היתר בפרס טוני ובשני פרסי גלובוס הזהב (באותה שנה), והייתה מועמדת לפרס אוסקר, פרס אמי ולשני פרסי באפט"א.

## ביוגרפיה
ג'ואן פלורייט נולדה בלינקולנשייר שבאנגליה. את הכשרתה בתיאטרון רכשה באולד ויק בלונדון. הופעת הבכורה שלה על הבמה הייתה ב-1951 ובלונדון הופיעה לראשונה ב-1954. ב-1956 הצטרפה לקבוצת התיאטרון "English Stage Company". בקולנוע שיחקה לראשונה ב-1957 בתפקיד קטן בסרטו של ג'ון יוסטון מובי דיק.

בשנת 1958 שיחקה לצד מי שיהיה בעלה, לורנס אוליבייה, במחזה "הבדרן" מאת ג'ון אוסבורן. הם הופיעו יחד גם בגרסה הקולנועית של "הבדרן" ב-1960. עוד הופיעה לצד בעלה בסרט "שלוש אחיות" מ-1970, שאותו אוליבייה גם ביים.

ב-1961 זכתה פלורייט בפרס טוני על הופעתה בברודוויי במחזה "טעם הדבש". בשנות השישים גידלה את משפחתה והופיעה פחות על הבמה. בשנות השבעים חזרה לשחק לצידו של אוליבייה בתיאטרון ובתוכניות טלוויזיה. בקולנוע שיחקה ב-1977 בסרט אקווס בכיכובו של ריצ'רד ברטון. מאז 1982 הופיעה בשורה ארוכה של סרטי קולנוע וטלוויזיה, בהם בלט כשרונה להתאים את המבטא שלה לדמות שהיא מגלמת.

ב-1992 הייתה מועמדת לפרס אוסקר וזכתה בפרס גלובוס הזהב עבור תפקידה בסרט "אפריל הקסום". ב-1993 גילמה בסרט "אחרון גיבורי הפעולה" תפקיד של מורה. עוד הופיעה בסרטו של פרנקו זפירלי "ג'יין אייר" ובסרט "אהבותיו של פיקאסו". ב-1999 שחקה בסרט נוסף של זפירלי "תה עם מוסוליני" לצידן של מגי סמית', ג'ודי דנץ' ושר.

פלורייט נישאה ב-1953 לרוג'ר גייג' ממנו התגרשה ב-1960. שנה אחר כך נישאה ללורנס אוליבייה לאחר שזה התגרש מוויוויאן לי. לזוג נולדו שלושה ילדים, ריצ'רד קר, טמסין-אגנס-מרגרט וג'ולי-קייט. שתי הבנות הן שחקניות. פלורייט הייתה נשואה לאוליבייה עד מותו ממחלת הסרטן ב-1989.

ב-1960 קיבלה את אות *Commander of the British Empire*, ועם נישואיה ללורנס אוליבייה שהיה בעל תואר אבירות הייתה לליידי אוליבייה. ב-1970 כשקיבל אוליבייה את התואר ברון, קבלה כאשתו את התואר ברונית. ב-2004 קבלה בזכות עצמה את התואר "דיים" (Dame Commander of the British Empire).

## פילמוגרפיה חלקית

## קישורים חיצוניים

* האשה האחרת: מיס ג'ואן פלורייט על נישואיה ללורנס אוליבייה 
* 
* 

קטגוריה:זוכי פרס טוני: שחקניות
קטגוריה:גבירות מפקדות במסדר האימפריה הבריטית
קטגוריה:שחקניות קולנוע וטלוויזיה אנגליות
קטגוריה:זוכי פרס גלובוס הזהב: קולנוע: שחקנית משנה
קטגוריה:זוכי פרס גלובוס הזהב: קולנוע: שחקן משנה
קטגוריה:זוכי פרס גלובוס הזהב: טלוויזיה: שחקנית משנה
קטגוריה:זוכי פרס גלובוס הזהב: טלוויזיה: שחקן משנה
קטגוריה:בריטיות שנולדו ב-1929
קטגוריה:אנגלים שנולדו ב-1929
קטגוריה:בריטיות שנפטרו ב-2025
קטגוריה:אנגלים שנפטרו ב-2025
שוק פשפשים

[שמאל|ממוזער|250px|דוכן אופייני בשוק פשפשים ב[פרנקפורט, גרמניה]]
[שמאל|ממוזער|250px|[שוק הפשפשים ביפו]]
**שוק פשפשים** הוא שוק המיועד בעיקר למכירת חפצים יד שנייה, אף כי נמכרים בו גם מוצרים חדשים. בשפות אחרות שוק זה נקרא "שוק פרעושים" (למשל באנגלית: flea market) אך מסיבה לא ברורה, אולי בלבול הנובע מהשם הדומה, בעברית נהוג לקרוא לשוק על שם סדרת חרקים אחרת, הפשפשים. בבריטניה קיימים שווקים דומים, בשם "car boot sale", בהם נמכרים פריטים המובאים לשדה פתוח ברכב. בניגוד למצופה מן השם, הפריטים אינם נמכרים מתא המטען של הרכב. מוקמים דוכנים ארעיים בשדה, בסמוך לחניה הממוקמת באותו שדה או בשדה סמוך. אירוע כזה מתרחש על בסיס שבועי או חודשי.
ממוזער|שוק הפשפשים בחיפה בוואדי סאליב ליד מסגד איסתיקלל בעיר התחתית

## הסחורות
לרוב מדובר בסחורה לא יקרה בטווח איכות נרחב המושפע בעיקר ממיקומו ומגודלו של השוק. קניות וחיפוש "מציאות" בשוקי פשפשים הן בילוי החביב על אנשים רבים.

רוב הסחורות בשוקי הפשפשים באזורים כפריים, הן מיד-שנייה. סחורות חדשות וזולות בדרך כלל נמצאות בחלק משוקי הפשפשים הגדולים יותר באזורים עירוניים. בחלק משווקי פשפשים נמכרים עותקים בלתי חוקיים של תקליטורי סרטים ומוזיקה תוך הפרת זכויות יוצרים. בחלק מן השווקים מתקיימות אף הופעות מוזיקה שנועדו למשוך קהל.

## היסטוריה
שוק הפשפשים המקורי הוא כנראה Marché aux puces בעיר סיין-סן-דני (Seine-Saint-Denis) בפרבריה הצפוניים של פריז. זהו שוק עתיק המתקיים תחת כיפת השמיים והוא אחד מארבעת שוקי הפשפשים בפריז. יש שני מקורות סותרים לשמם של שווקים אלה בצרפתית, באנגלית ובשפות נוספות. לפי הסיפור הידוע יותר, כפי שפורסם במאמר "מהו שוק פשפשים" מאת אלברט לה-פארג' במהדורת חורף 1998 של מגזין "שוק הפשפשים היום", מקור השם ככל הנראה בפרעושים ששרצו בריפוד הרהיטים שנמכרו בשווקים אלה.

לפי הסיפור השני, שהופיע במבוא לספר "שווקי פשפשים,שיצא לאור באירופה בהוצאת צ'רטוול,

שוק הפשפשים בפריז מהווה את הריכוז הגדול בעולם של סוחרי עתיקות ויד שנייה, ומבקרים בו מעל חמישה מיליון בשנה.

החל מסוף המאה השבע-עשרה החל להתקיים בסן-דני שוק פתוח בדוכנים ארעיים בין השדות והגנים, בהם מכרו סמרטוטרים את סחורותיהם בזול. בימינו, השוק בסן-דני הוא שוק גדול ביותר לרהיטים עתיקים.

שוק פשפשים נוסף בפריז הוא Marché aux Puces de la Porte de Vanves ובו מבחר סחורות גדול הנפרש על מדרכות הרחובות ברובע הארבעה-עשר בפריז.

בין שוקי הפשפשים הבולטים בישראל נמנים שוק הפשפשים ביפו ושוק הפשפשים בעיר התחתית בחיפה.

## שוק פשפשים מקוון
בשנת 2015 פרסמה פייסבוק שירות חדש של שוק פשפשים מקוון. שירותים דומים מציעים מסחר חברתי. כך, בשנת 2020 הושקה בישראל אפליקציה המאפשרת החלפה של מוצרים בין אנשים ללא תמורה כספית על מנת ליצור שוק חברתי המבוסס כולו על שיתופיות וניצול הקיים בכדור הארץ.

## קישורים חיצוניים

* 
* 

## הערות שוליים

קטגוריה:מסחר
פשפשים
רד תקשורת מחשבים

**רד תקשורת מחשבים בע"מ** (באנגלית: **RAD Data Communications**) היא חברה ישראלית המפתחת, מייצרת ומשווקת מוצרי תקשורת בארץ ובעולם. רד מייצרת ציוד גישה (Access) לתקשורת נתונים ולטלקומוניקציה. פתרונות החברה מבקשים לענות לדרישה לגישה משולבת של קול ונתונים של ספקי שירותי תקשורת, חברות תקשורת ורשתות ארגוניות. רד היא גם העוגן בקבוצת רד-בינת, הכוללת 15 חברות עצמאיות הפועלות תחת מטרייה אסטרטגית משותפת. הללו עוסקות בפיתוח, ייצור ושיווק פתרונות לתעשיות התקשורת והטלקום. בין חברות הבת, ישנן רדווין ורדוור.

החברה נוסדה בשנת 1981 על ידי האחים יהודה זיסאפל וזהר זיסאפל ונמצאת בבעלותם. מרכז חברת רד ממוקם רמת החייל בתל אביב ושלוחה ממוקמת בהר חוצבים בירושלים.

## היסטוריה
בשנת 1975 הקים יהודה את "ביטקום סוכנויות", חברה פרטית קטנה ששווקה מוצרי תקשורת. ביטקום, שלאחר מספר שנים שינתה את שמה ל"בינת תקשורת מחשבים", ייצגה יצרנים בינלאומיים חשובים והייתה הראשונה שהשיקה טכנולוגיות תקשורת חדשניות בשוק הישראלי.

בתחילת 1982 החליטו האחים לעבור לייצור ופיתוח מוצרי תקשורת בישראל ליצוא. "רד תקשורת מחשבים", החברה הראשונה שהקימו ביחד, היא הוותיקה בקבוצת רד-בינת. בשנים שבאו לאחר מכן נוספו למסגרת הקבוצה עוד 27 חברות היי-טק עצמאיות שהוקמו כדי לפתח, לייצר ולשווק מגוון רחב של מוצרים בתחום תקשורת הנתונים (בהן גם בינת תקשורת מחשבים).

יהודה זיסאפל משמש כיום כיו"ר רד תקשורת מחשבים, בשנת 2012 התמנה דרור בין למנכ"ל החברה לאחר שהחליף את אפי וכטל, שפרש לאחר 15 שנים בתפקיד. בשנת 2021 התמנה אודי קשקש לנשיא ומנכ"ל החברה.

בשנת 2014, הקימה מרכז פיתוח בפארק גב ים נגב בבאר שבע בהשקעה של 110 מיליון שקל.

## ראו גם
* קבוצת רד-בינת

## קישורים חיצוניים
* 
* 
* 

## הערות שוליים

קטגוריה:תעשיית אלקטרוניקה בישראל
קטגוריה:המחשוב בישראל
קטגוריה:חברות תוכנה ישראליות
קטגוריה:תל אביב-יפו: חברות
קטגוריה:קבוצת רד-בינת
קטגוריה:ישראל: חברות שהוקמו ב-1981
49er

שמאל|ממוזער|200px|סירת ה49er בשיוט
שמאל|ממוזער|200px|ה - 49er
**49er** (קרי: "פורטי ניינר") היא מפרשית זוגית (משיטים אותה הגאי ואיש צוות נוסף). הסירה עוצבה על ידי ג'וליאן בת'ווית, בנו של פרנק בת'ווית (שעיצב את הדגמים: טייזר ולייזר 2). עיצוב הסירה נחשב מהפכני.
מספר השייטים אשר משיטים את ה-49er גדל בצורה משמעותית מאז אולימפיאדת סידני, בה היא הוצגה כדגם אולימפי.

ה-49er FX פותח על ידי Mackay Boats כדי להיות דגם אולימפי לנשים. היא מורכבת מגוף 49er, כנפיים וסנפירים עם מתקן מוקטן שנועד להתאים למשקל של צוות הדגם.

## ממדים
* אורך כולל: 4.99 מטר
* רוחב: 2.9 מטר
* משקל גוף: 70 ק"ג
* שטח מפרש ראשי וחלוץ: 21.2 מ"ר
* שטח ספינקר אסימטרי (ג'ניקר): 38 מ"ר

## ראו גם
* 29er

## קישורים חיצוניים

* האתר הרשמי של סירת 49er

קטגוריה:מפרשיות
פדרציית הסחר (מלחמת הכוכבים)

[שמאל|ממוזער|290px|צבא הפדרציה בדרכו אל בירת הכוכב [נאבו, העיר ת'יד.]]
**פדרציית הסחר** (באנגלית: **Trade Federation**) הוא ארגון סחר בדיוני המופיע בשלושת הסרטים הראשונים בסאגת "מלחמת הכוכבים". הארגון נוסד בשנת 350 BBY, ומאז נשלט על ידי חייזרים מגזע הניימוידיאנים.
## [[מלחמת הכוכבים - פרק 1: אימת הפנטום|הקרב בכוכב נאבו]]

זמן קצר לפני התרחשויות "אימת הפנטום", ניוט גונריי קיבל את עמדת ראש הפדרציה ביחד עם רונה האקו, משנהו. ב"אימת הפנטום" גונריי שוכנע על ידי הסית' לורד המסתורי דארת' סידיוס לחסום את דרכי הסחר של הכוכב נאבו, ולהתחיל בתהליך פלישה. סידיוס הבטיח לגונריי כי הסנאט הגלקטי לא ינקוט עמדה ולא ינסה לעצור את הפלישה.

גונריי מצידו ניסה להכריח את המלכה אמידאלה, מלכת הכוכב, לחתום על אמנה המאשרת את תהליך הפלישה. אך המלכה ברחה, ולאחר שהתאחדה עם היצורים הילידים של הכוכב, הגונגנים, תפסה אמידאלה את גונריי בעצמה והביאה סוף לפלישה.

גונריי והאקו נשלחו אל בירת הרפובליקה הגלקטית, הכוכב קורוסנט, ובו הם הועמדו למשפט על פשעיהם. אך בשל השחיתות שהתחוללה בימים אלו ברפובליקה הם לא נענשו, וגונריי חזר לכהן בתפקידו כשליט הפדרציה.

## [[מלחמת הכוכבים - פרק 2: מתקפת המשובטים|מתקפת המשובטים]]
עשר שנים לאחר מכן שאף גונריי לנקום באמידאלה ולכן הסכים לאחד את צבא דרואידי-קרב העצום של הפדרציה עם קונפדרציית המערכות העצמאיות (הידועה גם כ"ארגון הבדלנים", גוף שהתנגד לשלטון המושחת של הרפובליקה) בהנהגת הרוזן דוקו. גונריי הציב תנאי להצטרפותו ואמר כי ראשית הוא רוצה את מותה של אמידאלה.
ניסיון ההתנקשות באמידאלה, הנעשה על ידי צייד הראשים ג'נגו פט, נכשל ואביר הג'דיי אובי-וואן קנובי, שעקב אחרי צייד הראשים, גילה את מזימת הפדרציה בכוכב ג'נוסיס.
ניוט גונריי וגילראמוס ליבקאת', כעת משנהו, זעמו על כישלון ההתנקשות ואיימו בהתנתקות מצבאו של דוקו.

באותה עת, קנובי הזהיר את הרפובליקה אודות תוכניותיה של פדרציית הסחר. מלחמת המשובטים עצמה החלה כאשר צבא חיילי המשובטים, צבא הרפובליקה, התעמת עם דרואידי-הקרב של הפדרציה בכוכב ג'נוסיס. המתנקש הכושל של הפדרציה, ג'נגו פט, נהרג במהלך הקרב. נאמר כי ליבקאת' נרצח מאוחר יותר על ידי בנו של ג'נגו, בובה פט, מאורע המצביע כי רונה האקו, יד ימינו של גונריי בימי הקרב בכוכב נאבו, חזר לתפקידו. פדרציית הסחר ושאר מנהיגי הבדלנים שרדו עד סופה של המלחמה, למרות הפסדיהם הרבים במהלך המלחמה.

## [[מלחמת הכוכבים - פרק 3: נקמת הסית'|סופה של הפדרציה]]
בימיה האחרונים של המלחמה, דארת' ויידר, חניכו של סידיוס, הגיע לכוכב מוסטאפר, בו התחבאה מועצת הבדלנים מפני כוחות הרפובליקה. ויידר רצח את מנהיגי הפדרציה, גונריי והאקו, ואת שאר חברי מועצת הבדלנים, מנהיגי קונפדרציית המערכות העצמאיות. הוא רצחם בדם קר תחת הוראותיו של סידיוס, אשר הקים את האימפריה הגלקטית בראשותו, ורצה להפטר מכל גוף אשר ייתכן ויתנגד לו.
סידיוס הורה לכבות את צבאות דרואידי-הקרב הנותרים. לאחר מלחמת המשובטים השתמש סידיוס בשרידי פדרציית הסחר על מנת להעצים את כוחה של האימפריה. ארגוני סחר נחשבו לבלתי-חוקיים באותם הימים בהם שלטה האימפריה, ולפיכך היה זה סופה של הפדרציה.

קטגוריה:מלחמת הכוכבים
קטגוריה:ארגונים בדיוניים
470 (מפרשית)

ממוזער|מפרשיות 470 בסיום שיוט ברוח גבית ב
**470** הוא דגם אחיד של סירה זוגית (הגאי ואיש צוות), בעלת גוף יחיד ושני מפרשים, אליהם מצטרף ברוח גבית ומלאה גם ספינקר. אורכה הכולל של הסירה הוא 4.70 מטר וממנו נגזר שמה. דגם ה-470 הוא דגם פתוח, גוף הסירה עשוי מתרכובת שרף פוליאסטר מחוזק בסיבי זכוכית (GRP) עם מכלי ציפה אינטגרליים.

סירת ה-470 מתחרה ב מאז מונטריאול 1976.

## היסטוריה
הדגם תוכנן בשנת 1963 על ידי המתכנן/אדריכל ימי הצרפתי אנדרה קורנו שהגה סירת מפרש מודרנית מפיברגלס שתהיה בעלת ביצועים גבוהים מחד אך מאפיינים מתונים מאידך כדי לשמור על קלות יחסית בשימוש כך שכל אחד – נער או בוגר – יוכל להשיט אותה. בשנת 1969 הוכר הדגם על ידי איגוד השיט הבין-לאומי ומשנת 1970 החלו בו אליפויות עולם שנערכות מאז מדי שנה ברציפות. משנת 1985 הופרדו אליפויות העולם לגברים ולנשים. סירת ה-470 הוכרזה כדגם אולימפי בשנת 1976. החל מאולימפיאדת סיאול (1988) יש חלוקה בין גברים לנשים, איגוד השיט הבין-לאומי החליט לחזור לדגם 470 מעורב החל מאולימפיאדת פריז (2024).

## 470 בישראל
בשנות ה-60 וה-70 של המאה העשרים היה דגם ה-470 נדיר בארץ. דגם ה-420 העממי יותר היה נפוץ ממנו, ואף יוצר בארץ, וצוותים ישראלים זכו בו בהישגים בין-לאומיים. אולם כאשר ה-470 נבחר להיות הדגם האולימפי, עברו הצוותים המובילים של 420 ובראשם שמשון ברוקמן ואיתן פרידלנדר אלופי העולם בדגם 420 בשנת 1980 הסבה לדגם 470 שהפך לדגם היוקרתי יותר. באולימפיאדת לוס אנג'לס הצמד ברוקמן ופרידלנדר ייצג את ישראל לראשונה בדגם זה.

ארבע אליפויות עולם בדגם 470 נערכו בישראל: בחיפה בשנת 1988,, בתל אביב בשנת 1997, בחיפה בשנת 2015 ובאוקטובר 2022 בשדות ים.

## צוותים ישראלים שהתחרו בדגם 470 באולימפיאדות

## צוותים ישראלים שהגיעו להישגים בין-לאומיים באליפות עולם ובאליפות אירופה
הערה לטבלאות הישגים, שיוטי ISAF (בעבר) או WS (כיום) אינם מוגדרים כאליפות עולם אולם בשל מעמדם ("אולימפיאדה קטנה") הם יוכנסו לטבלה תוך ציון:
* International Sailing Federation = ISAF
* World Sailing = WS

### בוגרים

### נוער

## ראו גם

* איגוד השייט בישראל
* שיט במשחקים האולימפיים
* שיט תחרותי
* שיט מפרשיות
* דגמים אולימפיים (אנגלית) 

## קישורים חיצוניים

*
*
* רשימת ההישגים הבין-לאומיים של שייטים ישראלים בדגם 470, בארכיון הבין-לאומי של דגם 470 (אנגלית)
* 470 – Building Specification – מפרטי הבניה של דגם 470

## הערות שוליים

קטגוריה:מפרשיות
תבה

**תֶבֶה** הידוע גם כ־**יופיטר XIV** הוא הירח הרביעי של צדק על-פי המרחק מכוכב הלכת. הוא התגלה על ידי **[[וויאג'ר 1]]** ב־5 במרץ 1979. לאחר מכן הוא נמצא בתמונות שצולמו ב־27 בפברואר 1979. ב־1983 הירח נקרא על שם הנימפה מן המיתולוגיה היוונית, תבה, אשר הייתה בתו של אל הנחל אסופוס.

הוא הירח המרוחק ביותר מבין הירחים הפנימיים של צדק.

נדמה כי ישנם שלושה/ארבעה מכתשים גדולים מאוד אשר נוצרו כתוצאה ממטאורואידים על-פני תבה (גדולים מאוד במובן שכל אחד מהם פחות או יותר בגודל רדיוס תבה). לא ידוע הרבה מעבר לזה לגבי הירח.

## ראו גם
*ירחי צדק

## קישורים חיצוניים

* מידע מאתר נס"א

קטגוריה:ירחי צדק
צ'ארלס קלור

סר **צ'ארלס קלור** (באנגלית: **Charles Clore**; 24 בדצמבר 1904 – 26 ביולי 1979) היה איש עסקים ונדבן יהודי-בריטי.

## קורות חיים
נולד בלונדון למשפחת מהגרים יהודים מליטא. אביו, ישראל קלור, היגר תחילה לוייטצ'אפל שבלונדון, ועסק בחייטות. לבסוף עלה האב לארץ ישראל ב-1927 והוא קבור בפתח תקווה.

בשנת 1951 רכש רשת של חנויות נעליים, ובהמשך רכש חנויות נעליים נוספות והקים חברת ההחזקות ציבורית לעסקיו בשם "סירס" (Sears plc). בשנת 1956 רכשה סירס את הזיכיון לשיווק מכוניות ווקסהול מוטורס בסקוטלנד.

בשנת 1965 רכשה "סירס" את רשת חנויות הכלבו "לואיס", שבבעלותה הייתה גם חנות הכלבו הגדולה ברחוב אוקספורד "סלפרידג'ס" (Selfridge). שנה אחר כך, הושק מותג אופנת הנשים "Miss Selfridge", שהפך לפופולרי. בבעלותו של קלור היו גם מספר רב של נכסי מקרקעין.

קלור הקים את הארגון הפילנתרופי "קרן קלור", שפועל גם בשנות האלפיים, ותורם רבות לאמנות, וליהודים בכל רחבי העולם.

ב-13 באפריל 1961 נכנס לשותפות עם איש העסקים אייזיק וולפסון וחברת האחים מאיר אשר פעלו יחדיו במסגרת חברת "וולפסון קלור מאיר בע"מ". החברה הייתה חברה בורסאית מהגדולות במשק הישראלי וגורם ובעל מניות מרכזי בהקמת מגדל שלום וחנות הכלבו "כלבו שלום" שפעלה בבניין, בנק ירושלים וקריית וולפסון בירושלים. כמו כן, מימנה החברה את הקמת בית עיריית תל אביב-יפו.

בין השנים 1980–1987 הוקמה מכספי קלור, בשיתוף ממשלת בריטניה, "גלריית קלור" שב"מוזיאון טייט בריטניה", בעלות כוללת של כשמונה מיליון ליש"ט. גלריה זו מכילה את האוסף הגדול ביותר בעולם של יצירותיו של הצייר הידוע ויליאם טרנר.

על שמו של קלור קרויים בין השאר פארק צ'ארלס קלור בתל אביב, בית החייל, כיכר החורבה וגן מעלה צ'ארלס קלור בירושלים, גן המדע במכון ויצמן שברחובות, מעון לחולי סרטן בגבעתיים, בית ספר להפרעות בתקשורת של אוניברסיטת תל אביב בביה"ח תל השומר שברמת גן, מרכזים קהילתיים בחדרה ובעכו, מרכז קלור לאומנויות הבמה בקיבוץ כפר בלום וכן "תצפית יער הגשם על שם קלור" בגן החיות של לונדון.

מאז מותו של קלור, מנהלת את קרן קלור בתו, דיים ויויאן דאפילד.

## קישורים חיצוניים
*קרן קלור לישראל
*פארק צ'ארלס קלור באבני מורשת
*שכונת מנשייה 

## הערות שוליים

קטגוריה:נדבנים יהודים בריטים
קטגוריה:אנשי עסקים יהודים בריטים
קטגוריה:בריטים ממוצא יהודי-ליטאי
קטגוריה:בריטים שנולדו ב-1904
קטגוריה:בריטים שנפטרו ב-1979